stanford-oval/wikipedia huggingface dataset:
קיקיוואקה: מחנה קיץ
הערות שוליים

↑  Denise Petski, Denise Petski, ‘Bunk’d’ Renewed For Season 7 By Disney Channel, Deadline, ‏2022-10-11 (באנגלית אמריקאית)
↑  למרות שגריף משתתף רק החל מעונה השנייה הוא עדיין נחשב כדמות ראשית
↑  'BUNK'D' & 'Zombies' Star Trevor Tordjman Marries Longtime Love Jordan Clark!, JR2, ‏18 בספטמבר 2023 (באנגלית)
↑   Disney Star Peyton List Talks Last Season Of Jessie, סרטון  באתר יוטיוב
↑  Nellie Andreeva, ‏Disney Channel’s ‘Jessie’ Ending Run, But Spinoff Series Set With Stars Peyton List, Karan Brar & Skai Jackson, ‏Deadline, ‏25 בפברואר 2015
↑  Matt Webb, ‏Disney Channel’s Jessie Spinoff Gets Title, Premise, Cast Additions, ‏TVLine, ‏24 באפריל 2015
↑   Jessie Cast Reveals Season 4 Details – INTERVIEW, סרטון  באתר יוטיוב
↑  'קיקיוואקה: מחנה קיץ' ו'תמיד ביחד' חודשו לעונה שנייה בערוץ דיסני באתר deadline
↑  דניס פטסקי (31 באוגוסט 2017). "Stuck in the Middle, Bunk'd & Walk the Prank Renewed for Season 3 by Disney". Deadline. נבדק ב-31 באוגוסט 2017. {{cite web}}:  (עזרה)
↑  "Disney Channel Renews 'BUNK'D' For a Third Season + More Fave Shows Are Coming Back Too". j-14. 1 בספטמבר 2017. נבדק ב-7 באוקטובר 2017. {{cite web}}:  (עזרה)
| ערוץ דיסני – סדרות מקור |
| --- | --- | --- |
| סדרות עבר | ליזי מקגוויר (2001–2004) • קים פוסיבול (2002–2007) • כל כך רייבן (2003–2007) • לילו וסטיץ' (2003–2006) • תקועים בזמן (2004–2006) • אמריקן דרגון (2005–2007) • החיים היפים של זאק וקודי (2005–2008) • בית הספר לקיסר המתחיל (2006–2008) • האנה מונטנה (2006–2011) • קורי בבית הלבן (2007–2008) • פיניאס ופרב (2007–2015) • המכשפים מווייברלי פלייס (2007–2012) • החיים היפים על הסיפון (2008–2011) • תנו לסוני צ'אנס (2009–2011) • ג'ונאס (2009–2010) • גוד לאק צ'ארלי (2010–2014) • הדגים (2010–2014) • שייק (2010–2013) • החרשנים (2011–2014) • לגמרי במקרה! (2011–2012) • ג'סי (2011–2015) • אוסטין ואלי (2011–2016) • גרוויטי פולס (2012–2016) • דוג בלוג (2012–2015) • ליב ומאדי (2013–2017) • וונדר מציל את העולם (2013–2015) • זה הסוף שלי (2014–2015) • העולם של ריילי (2014–2017) • קייסי אנדרקאבר (2015–2018) • תמיד ביחד (2015–2016) • הארלי באמצע (2016–2018) • סטאר נגד כוחות הרשע (2015–2019) • היורשים: עולם מרושע (2015–2017) • מותחים בהליכה (2016–2018) • ביזארדבארק (2016–2019) • אלנה מאוולור (2016–2020) • חוקי המרפי של מיילו (2016–2019) • פלונטר: הסדרה (2017–2020) • אנדי (2017–2019) • אמפיביה (2019–2022) • גבי דוראן: בייביסיטר לחייזרים (2019–2021) • בית הינשוף (2020–2023) • הרוח ומולי מגי (2021–2024) |  |
| סדרות בהווה | קיקיוואקה: מחנה קיץ (מאז 2015) • הבית של רייבן (מאז 2017) • הגרינים בעיר הגדולה (מאז 2018) • גרטל והאוגר (מאז 2022) • היילי על זה! (מאז 2023) • סטוגו (מאז 2025) |  |
| פרקים | קרוס-אוברים בסדרות ערוץ דיסני |  |
מוסד הרצל לחקר הציונות

| --- | --- |

אין תמונה חופשית
 מוסד אקדמי
 על שם:  בנימין זאב הרצל 
 תקופת הפעילות:  1987–הווה (כ־38 שנים)
 קמפוס:  אוניברסיטת חיפה
 בעלי תפקידים
 יו"ר:  פרופסור מעוז עזריהו
 מיקום
 מדינה:  ישראל ישראל
 קואורדינטות:  32°45′35″N 35°01′26″E﻿ / ﻿32.759666666667°N 35.023861111111°E﻿ / 32.759666666667; 35.023861111111
 אתר מוסד הרצל לחקר הציונות
 he
 
מוסד הרצל לחקר הציונות באוניברסיטת חיפה מוביל ומקדם פעילות מחקרית ופרויקטים תיעודיים בתחומים הקשורים לתולדות הציונות, להיסטוריה הפוליטית, התרבותית והחברתית של שיבת ציון ושל מדינת ישראל ובסוגיות הקשורות בהיסטוריה של הלאומיות המודרנית.
ייסוד ומטרות

מוסד הרצל לחקר הציונות הוקם בנובמבר 1987 במטרה לקדם את המחקר והמורשת של הציונות המדינית ההרצליאנית על פי הסכם שבין ד"ר ראובן הכט לבין אוניברסיטת חיפה.
מטרותיו הן:
לקדם את חקר ההיסטוריה והאידאולוגיה של הציונות המדינית ההרצליאנית, לתרום לטיפוח ולקידום התודעה הציונית, לקדם את מחקר תולדות הציונות ומדינת ישראל, לקיים ימי עיון, סדנאות וכינוסים מתחום ההיסטוריה וההגות הציונית ולפרסם את פרי עבודות המחקר והכינוסים שנערכים במסגרתו.
הנהלה

מאז הקמתו ועד שנת 2010 עמד בראשו פרופ' יואב גלבר. מ-2010 ועד 2016 עמד בראשו פרופ' אריה כוכבי והחל מינואר 2017 עומד בראשו פרופ' מעוז עזריהו. הוועד המנהל מורכב מנציגי קרן הכט ובעלי תפקידים באוניברסיטת חיפה; ביניהם נשיא האוניברסיטה, רקטור האוניברסיטה והדיקן למחקר.
פרסומים נבחרים

ליאת שטייר-לבני, טראומה אחת, שתי פרספקטיבות, שלוש שנים - היבטים של שואה ותקומה בתעמולה הארץ ישראלית והיהודית ־ אמריקנית 1945-1941 (2019)
מעוז עזריהו,  מיצוב הזיכרון: אסופת מחקרים העוסקים בתרבות, היסטוריה ופוליטיקה במיצוב הזיכרון בישראל  (2018)
כהן גוסטאב גבריאל, חזון המדינה העצמאית: שני כתבים מראשית הציונות (2009)
בכל שנה מעניק מוסד הרצל פרס מטעם קרן הכט לחוקרים וחוקרות ישראליים על פרסום ספרים בנושאי הציונות.
מחקרים ומיזמים תיעודיים

הווטרנים הישראליים – תיעוד תרומתם של מתנדבי היישוב העברי במלחמת העולם השנייה.
יהודי סוריה ולבנון 1930–2000 – 250 ראיונות אישיים אשר תיעדו את מצב היהודים בסוריה ולבנון, המאבק להצלתם, העפלתם, מילוטם ועלייתם וקליטתם בארץ.
מתקומה לשחקים – סיפורם של 140 צעירים שורדי שואה שפרסו כנפיים והתנדבו לשרת כלוחמי צוות אוויר במלחמת העצמאות.
פלי"ם - סיפורו של מפעל ההעפלה באמצעות מאות סיפורים אישיים של אנשי הפלי"ם.
בנוסף, במסגרת הפעילות האקדמית מתקיים פורום בין-אוניברסיטאי של חוקרי המנדט בישראל.
תערוכות וגלריות

על הקו – "מטריאסטה לארץ ישראל 1920–1940 " - התערוכה הוקדשה למסע בים של כ־150,000 עולים יהודים שהפליגו מהנמל האיטלקי טריאסטה, שזכה לכינוי "שער ציון" לארץ ישראל בין שתי מלחמות העולם באניות החברה האיטלקית "לויד טריאסטינו".
"הרצל בנוף" – גלריית צילומים המתעדת את הנצחתו של הרצל בנוף בארץ ובעולם. (באתר)
הערות שוליים

↑  ישראל היום - "יציאת טריאסטה"
קתדרלת צור הצלבנית

| --- | --- |
חורבות הקתדרלה הצלבנית של צור בציורו של קורנליס דה ברוין שביקר במקום ב-1682
חורבות הקתדרלה הצלבנית של צור בציורו של קורנליס דה ברוין שביקר במקום ב-1682
 שמות נוספים:  כנסיית הצלב הקדוש
 היסטוריה
 נבנה:  אחרי 1127
 ננטש:  1291
 אתר ארכאולוגי
 מצב:  הריסות 
 מיקום
 מדינה:  לבנון 
 מיקום:  העיר העתיקה של צור
 קואורדינטות:  33°16′13″N 35°11′43″E﻿ / ﻿33.270361111111°N 35.195138888889°E﻿ / 33.270361111111; 35.195138888889
 he
 
תוכנית קרקע של הקתדרלה לפי שחזורו של ספ בספרו מ-1879
שרידי הקתדרלה של צור בציורו של ג'ון דאגלס ווּדווֹרד, סדרת ארץ ישראל הציורית, 1880
קתדרלת צור בלבנון הייתה אחת הקתדרלות הגדולות והנכבדות בממלכת ירושלים הצלבנית. בסוף המאה ה-12 ובמאה ה-13 שימשה כמקום ההכתרה המסורתי של מלכי ירושלים. הקתדרלה נהרסה בכיבוש הממלוכי ב-1291 ולא שוקמה מאז. שרידיה המעטים גלויים בלב העיר צור העתיקה.
היסטוריה

הקתדרלה של צור, שנודעה בשם כנסיית הצלב הקדוש, נבנתה במאה ה-12, אחרי נפילת העיר צור ב-1124 בידי הצלבנים בהנהגת בלדווין השני, מלך ירושלים. זמן בנייתה המדויק אינו ידוע. הארכידיוקסיה של צור הצלבנית הייתה אחת מארבע שהיו כפופות לפטריארכיה הלטינית של ירושלים בממלכה הצלבנית – קיסריה, נצרת ופטרה שבנסיכות עבר הירדן. הארכיבישוף הנודע שלה היה גיום מצור שכיהן בשנים 1175–1185. צלאח א-דין הטיל ב-12 בנובמבר 1187 מַצור על העיר צור שנמשך כשמונה שבועות, עד ראשית 1188, אבל לא הצליח לכבוש אותה ונסוג לעכו. על פי מסורת מאוחרת נקברו ב-1190 בקתדרלה של צור עצמותיו של פרידריך ברברוסה, קיסר האימפריה הרומית הקדושה שמת בדרכו לארץ ישראל במסע הצלב השלישי. אחרי תבוסת חיטין, ועקב שליטת המוסלמים בירושלים, שימשה הקתדרלה של צור תחליף לכנסיית הקבר כמקום הכתרתם של מלכי ירושלים, אף על פי שבּירת הממלכה נקבעה בעכו. כמו כן התקיימו בה טקסי נישואין מלכותיים.
הממלוכים ביצעו בצור הרס שיטתי בעקבות נפילתה ב-1291, והעיר לא יושבה במשך מאות שנים. שרידי התקופה הצלבנית בה מועטים. הקתדרלה, כמבנים אחרים בני תקופתה, הייתה מִכרה לאבני בניין.
המבנה

הקתדרלה גדולת הממדים שכנה בלב העיר הצלבנית בסמיכות לגבול הדרומי של הרובע הוונציאני. היא נבנתה בתבנית בזיליקלית והכילה ספינה מרכזית ושתי סיטראות, שהופרדו ממנה בשתי שורות עמודים, שישה בכל צד. בין שלושת האפסיסים במזרחהּ לבין חללי האורך הפריד בית רוחב שחרג מצפון ומדרום מקווי המבנה. אורכה של הקתדרלה ממערב למזרח היה כ-70 מ'. רוחבה מדרום לצפון באזור בית האורך היה 31 מ', ובאזור בית הרוחב הגיע ל-41 מ'. מן השרידים ניתן לקבוע שקוטר האפסיס המרכזי שלה היה 5.8 מ' וקוטרי האפסיסים הצדדיים – 4.6 מ', וכאלה היו מידות הרוחב של הספינה המרכזית והסיטראות. ממדי הבניין ומתארו דומים מאוד לאלה של הקתדרלה של נצרת הצלבנית, פרט לחריגת בית הרוחב, שיש לייחס לכך שהקתדרלה של צור הוקדשה לצלב. הקירות, כפי שנלמד משרידיהן, נבנו באבן חול קוורצית מקומית – כורכר. עמודי גרניט אדום מונוליתיים, שגובהם כ-8 מ' ומקורם במבנים מהתקופה הרומית, הוצבו בקתדרלה בשימוש משני. המבנה ניזוק ברעידת האדמה של 1202 שפגעה בעיר צור. הנזק, ככל הנראה, לא היה חמור, שכן הקתדרלה שימשה עד נפילת הממלכה ב-1291.
בהיעדר אתרי קודש מקראיים, לא זכתה צור לתשומת לב מיוחדת מצד צליינים. נוסעים שעברו במקום זיהו בבירור את אתר הקתדרלה הצלבנית, שממנה נותר האגף המזרחי בעל שלושת האפסיסים כמעט למלוא גובהו. שרידי הכנסייה נסקרו ב-1874 על ידי משלחת חקר גרמנית בניהולו של ההיסטוריון הבווארי יוהאן נפומוק ספ במטרה למצוא את קברו של פרידריך ברברוסה. אף ששרידיו לא אותרו, התקבל תיאור של המבנה ושוחזרה תוכנית הקרקע שלו. תוכנית זו אוּששה גם בחפירות שערך במקום הארכאולוג הבריטי דניס פרינגל (אנ') בשלהי המאה ה-20 ובהן נחשפו יסודות המבנה במלואם. נמצא מגע ישיר עם רחוב מהתקופה הרומית, ובכך נשללו ההשערות לפיהן הקתדרלה נבנתה באתרם של כנסייה ביזנטית ושל מסגד פאטמי. מסקנתו של פרינגל הייתה שהקתדרלה הוקמה בשטח פתוח ופנוי.
הערות שוליים

↑  הארכאולוג דניס פרינגל (Pringle, 2009, p. 201) קובע שעיצוב המבנה בכללו אחיד למדי, ומצביע על הקמתו החל מאמצע המאה ה-12
↑  תוכנית הקרקע לפי שחזור של פרינגל לאור ממצאי חפירותיו ב-1998 (Pringle, 2009, p. 192)
↑  אחמד אל-ג'זאר ביקש להעתיקם למבניו בעכו, כפי שעשה לחלקים אדריכליים מקיסריה, אך הנסיונות לשנע את העמודים לא צלחו
↑  ספּ לא היה ארכאולוג, אבל היה ספוג ברוח היומרות של האימפריה הגרמנית, והמשלחת זכתה בתמיכתו של ביסמרק
↑  משלחת החפירות הגרמנית באתר קתדרלת צור ב-1874, באתר "עקבות גרמנים בלבנון", מכון גתה, ביירות
שרידי קתדרלת צור בתצלום מ-2019
אנשי המשלחת הגרמנית באתר הקתדרלה של צור ב-1874
מקיף מילאנו

| --- | --- |

סמליל הסדרה
 שיר הנושא:  "לעוף גבוה" בביצוע מיקה צור ועילי צ'פמן
 סוגה:  דרמת נעורים 
 יוצרים:  אבנר ברנהיימר נוי כרמל יאיר פרי   דפנה לוסטיג
 כותבים:  אבנר ברנהיימר נוי כרמל דפנה לוסטיג יאיר פרי
 בימוי:  עודד לוטן 
 שחקנים:   ייהלי אקוניס נאיה בינשטוק קים אור אזולאי מיקה צור עילי צ'פמן אור יעקב יונתן ווקס אלי נוס גל ניסים עדי טנא יוני מלס תומר גרשטיין מיקה פילבסקי בת אל בורנשטיין משה אשכנזי שירי גדני שירה קדם קצנלנבוגן בועז קונפורטי אקי אבני טל גרושקה תאיר בוחבוט אורי ביטון איתן גימלמן שירי מימון
 ארץ מקור:  ישראל 
 מספר עונות:  4
 מספר פרקים:  78
 הפקה
 מפיק:  שלומית ארביב אודי סגל עמית גיטלזון
 מפיקים בפועל:  עידו בן בסט
 הפצה:  כאן חינוכית
 עורכים:  שמרית נור שירי בורכרד איתי אוניק
 אורך פרק:  25-35 דקות
 שידור
 רשת שידור:  כאן חינוכית
 תקופת שידור מקורית:  15 באפריל 2021 – 7 בפברואר 2024
 קישורים חיצוניים
 https://www.kankids.org.il/program/?catid=1819
 דף התוכנית ב-IMDb
 
מקיף מילאנו היא סדרת נוער שנוצרה על ידי אבנר ברנהיימר, נוי כרמל ויאיר פרי. היא עלתה לשידור ב-15 באפריל 2021 בערוץ כאן חינוכית. הסדרה נמצאת באותו "יקום טלוויזיוני" עם הסדרה "יש לה את זה", לפי דמותו של רפאל אוזן (אקי אבני), עם הסדרה "שקשוקה", לפי דמותה של סופי מבורך (מיקה צור) ועם הסדרה "טהרן", לפי הזכרתה של תמר רביניאן (ניב סולטן).
העונה הראשונה לסדרה עלתה ב-19 באפריל 2021, השנייה ב-19 בספטמבר 2021, השלישית ב-8 במאי 2022 והרביעית ב-31 בדצמבר 2023.
עלילה

הסדרה מתמקדת בחייהם של קבוצת נערים הלומדים במגמת מכונאות רכב בבית הספר התיכון "מקיף מילאנו". מהר מאוד חייהם מסתבכים לאחר שמגמת האופנה מבית הספר התיכון לאומנויות "אגם" מצטרפת לבית ספרם, לאחר שכיתתם נשרפה עקב תאונת עבודה.
עלילה > עונה 1

מגמת אופנה מבית הספר "אגם" מגיעה ללמוד ב"מקיף מילאנו" לאחר שכיתתם נשרפה. בין המגמות מתחילה תחרות על הטיסה למילאנו בסוף שנה. עומר, בן זוגה של שירן, מתאהב בנורי, תלמידה מ"אופנה" וחברת ילדות שלו, אבל מכיוון שמדד שמלה ואימו ראתה אותו והפיצה את זה (בטעות), כולם חושבים שהוא הומוסקסואל. הוא ושירן נפרדים ואחרי כמה פרקים והיא עוברת לאשר. גיא ונורי מתאהבים ונהיים זוג. קסם, תלמידה בבית הספר "אגם", מתחברת לעומר ולא יודעת שהוא לא רוצה אותה. היא הופכת לבת זוגו בסתר, ומול כולם היא בת דודה שלו. כשהיא מגלה שכולם חושבים שהוא גיי ושהוא מאוהב בנורי, היא נפרדת ממנו. רפאל, המורה ל"אופנה", מביא לכיתה את נייטרו - ראפר מפורסם שהופך את זיו לסטייליסטית שלו, אבל רוצה רק לנצל אותה. מלי, חברתה של זיו, מבינה שמשהו לא בסדר ומגלה שנייטרו מנצל את זיו והיא מזהירה אותה. בסוף הפרק מלי מראה לזיו בנות אחרות שסיפרו על איך שהוא ניצל אותן וכתוצאה מזה זיו נפרדת ממנו. העונה נגמרת בכך שגיא מגלה שעומר לא באמת גיי ושהוא מאוהב בנורי, ורפאל מתפטר כי הוא מרגיש שנכשל בשמירה על התלמידים שלו.
עלילה > עונה 2

מורה חדשה מגיעה למגמת "אופנה" שלא מאמינה בטיסה למילאנו ומבטלת אותה. עומר כבר לא יכול לסבול את השקר שלו ונהיה מגעיל לכולם ואחר כך בעזרתה של סופי מגלה לכולם שהוא לא באמת הומו. זיו מתמודדת עם הפחד מנייטרו וכתוצאה מזה סובלת מהפרעות אכילה. תלמידי "אופנה" מתחננים לרפאל שיחזור והוא מסכים. נורי ועומר נהיים זוג. בסוף העונה נורי טסה לבד לקיץ למילאנו. רועי ומלי נפרדים לאחר שפגע בה. גיא וסופי נהיים זוג. העונה נגמרת בזה שרועי טובע לאחר שנפרד ממלי.
עלילה > עונה 3

העונה השלישית מתחילה בפתיחת שנת הלימודים. לבית ספר מצטרף תלמיד חדש בשם אדם שרון, הוא פיתח אפליקציה בשם "US", האפליקציה משמשת להתכתבויות בין אנשים. האפליקציה נהיית מאוד פופולרית בקרב תלמידי בית ספר. אדם מגלה באג באפליקציה שנותן לו לקרוא/למחוק הודעות של אנשים בצ'אטים פרטיים, והוא מנצל את הבאג הזה לטובתו.
נורי התחילה להתנהג באופן מוזר כשהיא חזרה ממילאנו, וזה פוגע ביחסים בינה לבין עומר. ראשת העיר איילת שטרן מאיימת לסגור את המגמות המקצועיות במקיף מילאנו. כדי למנוע את סגירת המגמות בית הספר מתגייס לפרויקט משותף בין כל המגמות בבית הספר. נורי מרגישה שיש עליה הרבה לחץ ושהיא צריכה להציל את המגמה. זיו ורועי הפכו לזוג בסתר, כשמלי גילתה על זה היא נפגעה מהם.
בעקבות הלחץ נורי מעתיקה תלבושת לפרויקט החלל, מה שהיא עשתה מכניס אותה ללחץ וגורם לה לפגוע בעצמה. לאחר שהסוד מתגלה המקיף נפסל מהתחרות. התלמידים מנסים להבין איך למנוע את סגירת המגמות, והפתרון שהם מצאו הוא שמנואל תתמודד לבחירות ראשות העיר נגד איילת שטרן. בסוף העונה מנואל מודיעה שנבחרה לראשות העיר, אך בתי הספר "מקיף מילאנו" ו"אגם" יצטרכו להתאחד בגלל חוסר בתקציב.
עלילה > עונה 4

העונה הרביעית יצאה ב-31 בדצמבר 2023.
עקב זכייתה של מנואל בבחירות לראשות העיר ואיחוד בתי הספר "מקיף מילאנו" ותיכון לאומנויות "אגם", מיטל אסולין (שירי מימון), החלה את תפקידה בתור מנהלת בית הספר המאוחד.
ערב לפני פתיחת השנה, זיו, רועי, מלי ופלג משחקים כדורעף בים כאשר נתקלים בחבורת נערים אלימה, אחד מהנערים הוא תלמיד מקיף מילאנו אשר עולה לכיתה י'. האירוע משפיע על כל אחד מהארבעה באופן שונה, לאחר שרועי הותקף במכות, הוא מחליט להיכנס לקבוצת אימוני אגרוף. מלי מקבלת מאמה ספריי פלפל להגנה עצמית, לאחר מכן היא חשה צורך "להתנתק מהעולם" על ידי משחק ה-VR של אדם. זיו מנסה להדחיק את האירוע ולעבור הלאה ופלג מפתח בעיית עצבים ואף מסתבך עם החבורה בשנית.
זיו ורועי נפרדים בגלל שזיו מנהלת קשר עם רז, תלמיד כיתה י' ואחד מהנערים מהים. גיא וסופי לוקחים הפסקה בעקבות הריב שלהם אחרי שסופי לא הייתה בקהל כשהוא הופיע עם שירו החדש בנשף פורים. לאחר שהכריזו על הפסקה, התנשקה סופי עם שחר, מלצר ב"האב"- מסעדה שסופי עובדת בה, שפונה מהצפון יחד עם הוריו ואחותו עדי. עדי היא תלמידת כיתה י' עם קשיים בבית ובבית הספר. ציוותו אותה כחניכה לסופי. נורי יוצאת עם מור, רקדן, תלמיד כיתה י', שנפרד מחברתו נעמי ביום הראשון של השנה. עומר יוצא עם נעמי, מתופפת, תלמידת כיתה י' והאקסית של מור. לאחר כמה שעות של למידה בספרייה, רועי, זיו, עומר, פלג, סופי, נורי וגיא, זיו וגיא בטעות מנפצים חלון לאחר שהתמסרו עם הקסדה של סופי. כל השבעה בורחים מהשומר, עומר ונורי נאלצים לחזור אחרי מספר דקות כיוון ששכחו את הטלפונים שלהם, הם התנשקו, מה שגרם לעומר ונעמי להיפרד. זיו ורועי חזרו להיות זוג, החבורה (מלי פלג זיו ורועי) חוזרים לים ונתקלים שוב באותה חבורה אלימה, הפעם הם עמדו על שלהם, גם רז גם היה בצד שלהם.
בפרק האחרון של העונה עומר ונורי חוזרים להיות ביחד, וגם סופי וגיא חוזרים להיות זוג. העונה נגמרת כשהחבורה מסיימת י"ב.
דמויות > צוות בית הספר

מנואל אלקיים (בת-אל פאפורה) (עונות 1–3) – מנהלת בית הספר "מקיף מילאנו" בעונות 1–3, נמוכת קומה. חברה טובה של רפאל. בעונה השלישית רצה לראשות העיר, נבחרת ברוב קולות ונאלצת לסיים את תפקידה כמנהלת.
רפאל אוזן (אקי אבני)- (עונות 1–3, בעונה 4 אורח) – מורה הומוסקסואל שאחראי על מגמת האופנה. לעיתים מוערך כאדם ציני, אך בפנים הוא רגיש ואכפתי. מכונה על ידי מנואל "גרופית". אחראי על מגמת האופנה. ידיד של נייטרו. רוצה מאוד שזיו תצליח בתפקידה. התפטר בסוף העונה הראשונה בגלל מה שקרה לזיו ובעונה השנייה חזר לאחר שכנועו של עומר. בעברו היה מעצב האופנה של שירז אוחיון ואף זכה בתחרות מעצב השנה של ישראל עם קולקציית בגדים שגנב לסטיילסטית נטלי לוי.
ציון (משה אשכנזי) (עונה 1–4) – מורה בבית הספר "מקיף מילאנו", אחראי על מגמת מכונאות רכב. ביריבות עם רפאל ומגמת אופנה אך לבסוף הם משלימים. בזוגיות עם ראש העיר היוצאת איילת שטרן אשר גם עוזר לראש האופוזיציה מנואל אלקיים לנהל קמפיין בחירות כדי שבתי הספר המקצועיים לא ייסגרו.
מנר (לנא זריק) (עונה 1–4) – יועצת בית הספר. עוזרת לזיו להיפתח על הפרעת האכילה שלה ועל החרדות מהמקרה עם נייטרו, לנורי לאחר הגילוי על כך שפוגעת בעצמה ולאדם כתלמיד חדש לאחר החרם שעבר בבית ספרו הקודם.
טליה (דפנה לוסטיג) (עונה 1,3) – מורה לאנגלית.
אביב-בוסתן מועלם-שוורץ (גאלה קוגן) (עונה 2) – מורה חדשה במגמת האופנה, מחליפה את רפאל. מאמינה בדברים מיסטיים וקוסמיים. מזלזלת בטיסה למילאנו ובסופו של דבר מחליטה על ביטולה. מתווכחת עם עומר ברוב שיעוריה.
ד"ר מיטל אסולין (שירי מימון) (עונה 4) – המנהלת החדשה של בית הספר. אחראית ורכזת מגמת מחול. הוסמכה לדוקטורית.
איה חמלניק (ג'וי ריגר) (עונה 4) – מורה חדשה במגמת האופנה. נוטה לדבר על חברים שלה משנקר, ועל מקומות בילוי תל אביביים.
דמויות > דמויות ראשיות נוספות

עדן בן משה (בר כהן) (עונה 1–4) – אחותה של שירן. בעונה השנייה נהפכת לבת זוגו של פלג. פמיניסטית. בעונה השלישית מתגייסת לצבא. בעונה 4 נוסעת לחו"ל כדי ללמוד באקדמיה למוזיקה.
כפיר גופר (דניאל גרנט) (עונות 1–2) – אח של גיא. בן הזוג של סופי בעונה 2. הם נפרדו.
נייטרו (רום ברנע) (עונה 1) – ראפר מפורסם. חברו הטוב של רפאל. הופך את זיו למלבישה שלו, מתחבר אליה ונהיה בן זוגה, הוא לא באמת אוהב אותה אלא רק רוצה לנצל אותה. נחשף על ידי מלי.
גוני שוהם (שירי גדני) (עונה 1,3) – אימו של עומר. רואה את עומר מודד שמלה וחושבת שהוא הומוסקסואל.
אייל שוהם (בועז קונפורטי) (עונה 1,3) – אביו של עומר, מנהל ביחד עם אשתו ובנו עומר מוסך.
מיכל נאור (לירון וייסמן) (עונה 1–4) – אמא של נורי. קיימה בעבר קשר רומנטי עם איתי, אביה של סופי ועכשיו בזוגיות עימו.
אלעד קליימן (גיא לואל) (עונה 1–2) – אבא של גור אורן. הומופוב ולא מקבל את גור.
איתי מבורך (דורון בן דוד) (עונות 2–3) – אביהן של סופי ולילי. איש היי-טק לשעבר. מלמד במקיף מילאנו. קיים בעבר קשר רומנטי עם מיכל ועדיין מאוהב בה, בעונה 3 השניים עוברים לגור ביחד.
רווית גופר (הדס קלדרון) (עונות 1–3) – אמא של גיא, התגרשה מבעלה.
אסי גופר (גיא אריאלי) (עונות 1,3) – אבא של גיא, התגרש מאשתו.
ליאת תלם (שירה קדם קצנלנבוגן) (עונה 1,4) – אמא של מלי.
קארין מבורך (אילנית גרשון) (עונות 2–3) – אמא של סופי ולילי. גרושתו של איתי. בעונה 3 נסעה להודו ולא ברור מתי תחזור.
לילי מבורך (לילי הראל) (עונות 2–3) – אחותה הקטנה של סופי, ובתם של איתי וקארין.
אלונה כץ (עינת ארליך) (עונות 3–4) – אמא של זיו. מעצבת אופנה מפורסמת.
שירה  (דינה סנדרסון) (עונה 3) – מנהלת "מעגל פתוח" בו התלמידים באים ומשתפים במה שעבר עליהם ובקשיים שלהם.
איילת שטרן (יובל שרף) (עונה 3) – ראש העיר. רוצה להפוך את העיר למעצמת הייטק. רוצה לסגור את המגמות המקצועיות שבבית הספר. מתחילה לנהל רומן עם ציון.
ערן (יאיר פרי) (עונה 3) – מנהל בר "ההאב".
פרופ' אפי (יובל מנדלסון) (עונה 3) – פרופסור שהדריך את מגמת מכונאות.
נעמה נרקיס (טלי שרון) (עונה 4) – אמם של שחר ועדי. נשואה לירון.
ירון נרקיס (ישי גולן) (עונה 4) – אביהם של עדי ושחר. דורש מעדי שתוותר על הפרויקט עם סופי. נשוי לנעמה.
(יחזקאל לזרוב) (עונה 4)
ניר (ניר פרידמן) (עונה 4) – אביה של נעמי. מנגן בגיטרה וממציא שירים על בני המשפחה.
רוני (שחר רוזנצווייג) (עונה 4) – אמה של נעמי. דורשת מבעלה שיפסיק לנגן כי זה מפריע לה. במציאות, השחקנית נשואה לשחקן שמגלם את בעלה.
בן (מנור חקק) – נער ממועדון האגרוף. (עונה 4)
נתי (רועי מעוז) (עונה 4) – מנהיג חבורת בנים, מעין נערי רחוב. נער אלים ומקובל חברתית.
אסף (ייהלי אקוניס) (עונה 4) – חלק מחבורת הבנים של נתי. נער חמום מוח, שיודע להצחיק.
גלעד (אייל נגאוקר) (עונה 4) – חלק מחבורת הבנים של נתי. נער אלים ואגרסיבי שרק מחפש צרות.
שחר נרקיס (אורי פרלמן) (עונה 4) – אחיה הגדול של עדי. נמצא בשנת שירות. ממלצר ב"האב". מאוהב בסופי מתקרב לסופי ומנשק אותה אך בסוף העונה סופי חוזרת לגיא.
סקירה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 15+ מאחורי קלעים | 15+ מאחורי קלעים | 15 באפריל 2021 | 17 במאי 2021 |
|  | 2 | 15 | 15 | 19 בספטמבר 2021 | 19 באוקטובר 2021 |
|  | 3 | 24 | 24 | 8 במאי 2022 | 28 ביוני 2022 |
|  | 4 | 24 | 24 | 31 בדצמבר 2023 | 7 בפברואר 2024 |
פרקים > עונה 1

| מספר הפרק (בעונה) | שם הפרק | תאריך שידור ראשוןישראל |
| --- | --- | --- |
| 1 | יש לו את זה | 15 באפריל 2021 |
| 2 | המייקאובר | 19 באפריל 2021 |
| 3 | גבר גבר | 20 באפריל 2021 |
| 4 | עלה לה | 21 באפריל 2021 |
| 5 | אל תוך היער | 26 באפריל 2021 |
| 6 | לוט (בערפל) | 27 באפריל 2021 |
| 7 | קיצורי דרך | 28 באפריל 2021 |
| 8 | הווידוי | 3 במאי 2021 |
| 9 | תרגשו אותי | 4 במאי 2021 |
| 10 | זה לא יהיה כמו פעם | 5 במאי 2021 |
| 11 | איפה נייטרו? | 10 במאי 2021 |
| 12 | קראש | 11 במאי 2021 |
| 13 | כפיים לזיו | 12 במאי 2021 |
| 14 | נלכדים ברשת | 16 במאי 2021 |
פרק סיום העונה
| 15 | בטירוף | 17 במאי 2021 |
פרקים > עונה 2

| מספר הפרק (בעונה) | שם הפרק | תאריך שידור ראשוןישראל |
| --- | --- | --- |
| 1 | סוויט סיקסטין | 19 בספטמבר 2021 |
| 2 | לפקוח את העיניים | 20 בספטמבר 2021 |
| 3 | ניהול משברים | 21 בספטמבר 2021 |
| 4 | פונט נורי | 26 בספטמבר 2021 |
| 5 | הרגליים של השקר | 26 בספטמבר 2021 |
| 6 | שומעת פיקס | 27 בספטמבר 2021 |
| 7 | אינני בוכה אף פעם | 3 באוקטובר 2021 |
| 8 | טרמיסו | 4 באוקטובר 2021 |
| 9 | מה שאת.ה רוצה | 5 באוקטובר 2021 |
| 10 | אוקיינוס של חרטא | 10 באוקטובר 2021 |
| 11 | כוונות טובות | 11 באוקטובר 2021 |
| 12 | פנטזיה | 12 באוקטובר 2021 |
| 13 | חיים בסרט | 17 באוקטובר 2021 |
| 14 | 1824 ו-21 אגורות | 18 באוקטובר 2021 |
פרק סיום העונה
| 15 | מילאנו | 19 באוקטובר 2021 |
פרקים > עונה 3

| מספר הפרק (בעונה) | שם הפרק | תאריך שידור ראשוןישראל |
| --- | --- | --- |
| 1 | נורי החדשה | 8 במאי 2022 |
| 2 | נחיתה קשה | 9 במאי 2022 |
| 3 | באג בתוכנה | 10 במאי 2022 |
| 4 | בלי ספוילר | 15 במאי 2022 |
| 5 | דייט ראשון | 16 במאי 2022 |
| 6 | כנגד כל הסיכויים | 17 במאי 2022 |
| 7 | אם אתה גבר | 22 במאי 2022 |
| 8 | חנון אבל חתיך | 23 במאי 2022 |
| 9 | משולש מסוכן | 24 במאי 2022 |
| 10 | סרט רע | 29 במאי 2022 |
| 11 | מאבדת את זה | 30 במאי 2022 |
| 12 | משחק מלוכלך | 31 במאי 2022 |
| 13 | זוג מנצח | 5 יוני 2022 |
| 14 | לגור איתו | 6 יוני 2022 |
| 15 | איזה דיוה | 7 יוני 2022 |
| 16 | מה נשים רוצות | 12 יוני 2022 |
| 17 | אין עתיד | 13 יוני 2022 |
| 18 | מדברים על פרידה | 14 יוני 2022 |
| 19 | פייק ניוז | 19 יוני 2022 |
| 20 | לא רואה בעיניים | 20 יוני 2022 |
| 21 | עלה לו לראש | 21 יוני 2022 |
| 22 | חולה עליה | 26 יוני 2022 |
| 23 | יש לך אותי | 27 יוני 2022 |
פרק סיום העונה
| 24 | יום חדש | 28 יוני 2022 |
פרקים > עונה 4

| מספר הפרק (בעונה) | שם הפרק | תאריך שידור ראשוןישראל |
| --- | --- | --- |
| 1 | מה שקרה בחוף | 31 בדצמבר 2023 |
| 2 | איזה סייקו | 1 בינואר 2024 |
| 3 | משחקים באש | 2 בינואר 2024 |
| 4 | עוף מוזר | 3 בינואר 2024 |
| 5 | מי מוביל? | 7 בינואר 2024 |
| 6 | עניין של טעם | 8 בינואר 2024 |
| 7 | מסיבת שחרור | 9 בינואר 2024 |
| 8 | שעון מתקתק | 10 בינואר 2024 |
| 9 | איפה מלי? | 14 בינואר 2024 |
| 10 | לא נורמלי | 15 בינואר 2024 |
| 11 | משבר אמון | 16 בינואר 2024 |
| 12 | האודישן | 17 בינואר 2024 |
| 13 | משפחה בהפרעה | 21 בינואר 2024 |
| 14 | שוברת את הכלים | 22 בינואר 2024 |
| 15 | ריקוד מושחת | 23 בינואר 2024 |
| 16 | הנסיכה והצפרדע | 24 בינואר 2024 |
| 17 | פרק הדחה | 28 בינואר 2024 |
| 18 | חלומות בהקיץ | 29 בינואר 2024 |
| 19 | מלכת המסיבה | 30 בינואר 2024 |
| 20 | אבודים בספרייה | 31 בינואר 2024 |
| 21 | מחזירים מלחמה | 4 בפברואר 2024 |
| 22 | בוקר קוטור | 5 בפברואר 2024 |
| 23 | צניחה חופשית | 6 בפברואר 2024 |
פרק סיום עונה
| 24 | פרידה | 7 בפברואר 2024 |
מונחים נוספים

חולצה בורדו - תלמידים הלומדים במגמת עיצוב אופנה.
חולצה כחולה - תלמידים הלומדים במגמת מכונאות רכב.
חולצה ירוקה - תלמידים הלומדים במגמת מחשבים.
חולצה צהובה - תלמידים הלומדים במגמת משאבי אנוש.
חולצה כתומה - תלמידים הלומדים במגמת עיצוב תעשייתי (נגרות).
חולצה צהובה-חרדל - תלמידים הלומדים במגמת אומנות פלסטית.
חולצה תכלת - תלמידים הלומדים במגמת מוזיקה.
חולצה ורודה - תלמידים הלומדים במגמת קולנוע.
חולצה אפורה - תלמידים הלומדים במגמת מחול.
רות - מכונת התפירה הראשונה של רפאל.
ה-האב - בית קפה ואחד ממקומות המפגש המרכזיים של תלמידי מקיף מילאנו.
Us (אס) - אפליקציית רשת חברתית אשר פיתחו מלי, אדם, שירן ועומר.
הערות שוליים

↑  שמה של תמר לא צוין, אך העובדה שהיא עובדת במוסד ותקועה בטהרן כן צוינה.
↑   המועמדות והמועמדים לפרסי הטלוויזיה 2024, סרטון בערוץ "האקדמיה הישראלית לקולנוע וטלוויזיה", באתר יוטיוב, 2 במרץ 2025
| 0 | 1 | 2 |
| --- | --- | --- |
| הקודם: 2021: פלמ"ח 2 | פרסי נבחרי השנה של פרוגי – סדרת הנוער של השנה   2022: מקיף מילאנו 3  | הבא: |